REGULAMENTO DE PROTOCOLO E DISTINCIÓNS
ADMINISTRACIÓN LOCAL — Municipal — Mos (Ordenanzas e Regulamentos, 13/09/2016)

Aprobado inicialmente en sesión do pleno deste concello do 27.06.2016, o “Regulamento de Protocolo e distincións do Concello de Mos”, e non presentándose alegacións no prazo de exposición o público ó que se someteu, enténdese definitivamente aprobado en aplicación do sinalado polo art.49 da Lei 7/1985, procedéndose á súa publicación íntegra para a súa entrada en vigor, que terá lugar unha vez transcurrido o prazo de 15 días referido polo art.65.2, por remisión do 70, ambos da Lei 7/1985. Artigo 1º.- O presente Regulamento, aprobado polo Pleno do Concello, desenvolve os preceptos do Real Decreto 2568/1986, de 28 de novembro, que aprobou o Regulamento do Organización, Funcionamento e Réxime Xurídico das Entidades Locais en materia de protocolo e distincións honoríficas das Corporacións Locais. Artigo 2º. - O Concello de Mos ostenta o título de “Concello de Mos”. Artigo 3º.- A Bandeira municipal, aprobada polo pleno do Concello de 28.01.2011, está composta por: Pano partido ao centro. Amarelo á hasta cunha rosa vermello tallada de verde; ao batente pano de branco con tres faixas xaqueladas de catro ordes de vermello e amarelo separadas cada dúas por un filete negro Artigo 4º.- O escudo heráldico do Concello de Mos, consta dos seguintes compoñentes heráldicos, aprobado polo Pleno o 29 de maio de 2014, coa seguinte descrición: Primeiro, de ouro (amarelo), unha rosa de gules (vermello), tallada de simple (verde). Segundo, de prata (branco), tres faixas xaqueladas de gules e ouro, en catro ordes, cargadas dun ceñidor de sable (negro). Ao timbre, ao coroa real cerrada. Artigo 5º.- Artigo 6º. - Os reposteiros municipais, no que figurará o escudo heráldico descrito no artigo 3º, exhibiranse nos balcóns da Casa Consistorial en tódalas festas estatais, da Comunidade Autónoma galega e municipais, con ocasión da visita da Súa Maxestade o Rei ou outra persoa da Casa Real ou Xefe de Estado estranxeiro, e naqueles actos que, polo súa excepcional significación, aconsellen a súa presenza. Artigo 7º.- De conformidade co establecido na lexislación vixente, o/a Alcalde/sa terá o tratamento de Señoría. Nos escritos a el/ela dirixidos utilizarase a expresión de Señor/a. Os/as Tenentes de Alcalde cando substitúan ao Alcalde/sa, gozarán do mesmo tratamento. Artigo 8º.- Artigo 9º.- O/A Alcalde/sa utilizará a Medalla e o Bastón o día da súa toma de posesión e naqueles actos que, pola súa solemnidade, así o requiran. Igualmente, utilizarannos nos actos oficiais ós que asista a Corporación. Artigo 10º.- Os atributos antes mencionados son propiedade municipal, polo que serán devoltos á Corporación cando cesen os titulares no cargo para o que foron designados, agás a insignia municipal. Artigo 11º.- Artigo 12º.- Os/As Concelleiros/as que asistan ós actos públicos municipais e que non ocupen lugar na presidencia dos mesmos, serán situados nun lugar preferente. Artigo 13º. - A presidencia dos actos corporativos municipais, nos casos de ausencia ou enfermidade do/a Alcalde/sa, corresponderá ó/á Tenente de Alcalde que, pola orde do seu nomeamento, teña que substituílo/a legalmente. Artigo 14º.- A orde de prelación interna da Corporación e de altos cargos será a seguinte: Artigo 15º.- O/A Xefe ou Encargado/a do Protocolo do Concello, de conformidade coas instrucións que reciba da Alcaldía ou do/a Concelleiro/a responsable do Protocolo, confeccionará e remitirá a tódolos membros da Corporación, coa antelación necesaria, as normas específicas que rexerán cada acto público concreto, cando a súa importancia así o aconselle. Artigo 16º.- As distincións que o Concello poderá conferir, con carácter meramente honorífico, para premiar especiais merecementos ou servizos prestados ao municipio serán as seguintes: Todas estas distincións son meramente honoríficas, sen que poidan outorgar ningún dereito económico ou administrativo. Artigo 17º.- Coa soa excepción do Rei, ningunha das distincións poderá ser outorgada a persoas que desempeñen altos cargos de calquera Administración Pública e respecto das que se atope a Corporación en relación de función ou servizo, en tanto subsistan estes motivos. Artigo 18º.- A concesión do título de Fillo/a Predilecto/a de Mos só poderá recaer en quen nacera no termo municipal e destacara de forma extraordinaria polas súas calidades ou méritos persoais ou por servizos prestados ao municipio. Artigo 19º. - A concesión de título de Fillo/a Adoptivo/a de Mos outorgarase a quen sen ter nacidos no termo municipal reúnan as circunstancias mencionadas no artigo anterior. Artigo 20º.- Os títulos de Fillo/a Predilecto/a e de Fillo/a Adoptivo/a poderán ser concedidos a título póstumo. Ámbolos dous títulos, de igual xerarquía, concederanse con criterios moi restritivos, terán carácter vitalicio e unha vez outorgados cinco por cada un deles, non poderán conferirse outros mentres vivan as persoas favorecidas. Artigo 21º.- Artigo 22º.- As persoas ás que se concedan os títulos de Fillo/a Predilecto/a e de Fillo/a Adoptivo/a terán dereito a acompañar á Corporación nos actos solemnes á que a mesma concorra. A tal efecto, serán convidados polo/a Alcalde/sa coa antelación suficiente. Artigo 23º.- A proposta do/a Alcalde/sa, tanto o Pleno como a Comisión de Goberno poderán conceder o título de Visitante Ilustre e aquelas personalidades que visiten o municipio e sexan oficialmente recibidas no Concello. A distinción levará consigo a entrega dunha Medalla conmemorativa e dun diploma que serán entregados nun acto solemne, ao que se convidará a tódolos membros da Corporación. Artigo 24º.- Artigo 25º.- A concesión destes títulos honoríficos terá lugar da mesma forma que para os títulos de Fillo/a Predilecto/a e Fillo/a Adoptivo/a e poderá ter carácter vitalicio ou por prazo limitado ao período que corresponda ao cargo que ocupe o designado cando tal designación fora acordada expresamente en atención a dito cargo. Artigo 26º.- As persoas en quen recaian os nomeamentos de Alcalde/sa ou Concelleiro/a honorarios terán dereito a usar ou utilizar unha medalla idéntica á que usan os respectivos cargos, pero non terán ningunha facultade para intervir no goberno e administración municipal, se ben o/a Alcalde/sa poderá encomendarlles funcións representativas fóra do termo municipal. Artigo 27º.- A Medalla do Concello de Mos é unha recompensa municipal, creada para premiar méritos extraordinarios que concorran en personalidades, Entidades ou Corporacións tanto nacionais como estranxeiras, por ter prestado servizos ao municipio ou dispensado honores ao mesmo. Terá tres categorías: ouro, prata e bronce. Da de Ouro só poderán concederse dúas ao ano, e das de Prata catro, sen que exista limitación para as de Bronce. Artigo 28º.- A Medalla conterá o escudo heráldico municipal. Será acuñada no correspondente metal e penderá dunha cinta de seda, con pasador do mesmo metal que a medalla outorgada. Cando se conceda a unha Entidade ou Corporación, a cinta será substituída por unha gravata de mesma cor. Artigo 29º.- Para determinar a procedencia da concesión e a categoría da Medalla deberán terse en conta os méritos e servizos, o labor realizado en beneficio ou honor do municipio e as circunstancias que concorran na persoa proposta. O acordo de concesión requirirá o voto favorable da maioría dos membros da Corporación. O acto de concesión terá lugar en sesión do Pleno convocada ao efecto ou en acto solemne a tal fin. Artigo 30º.- Cando a concesión de Medallas, calquera que sexa a súa categoría, se faga a favor de funcionarios/as municipais, será de aplicación as normas contidas na lexislación vixente. Artigo 31º.- As Medallas ao Mérito Cultural, ao Mérito Artístico e ao Mérito Deportivo outorgaranse a aquelas persoas que destaquen polos seus merecementos no terreo cultural, de arte ou o deportivo, e que manteñan algún tipo de vinculación co municipio. Outorgaranse por acordo do Pleno adoptado por maioría dos concelleiros asistentes. Artigo 32º. - A entrego das medallas anteriores efectuarase nun acto solemne, xunto cos correspondentes diplomas e distintivos de solapa, na forma que o Concello determine. Artigo 33º. - A concesión de distincións previstas neste Regulamento para as que non se teña establecido no mesmo o procedemento de concesión, requirirá a instrución do correspondente expediente a iniciativa do/a Alcalde/sa ou dunha terceira parte dos membros que integren a Corporación, con designación dun funcionario instrutor do expediente e informe-proposta da Comisión Informativa correspondente. O expediente será sometido a información pública. Artigo 34º.- As distincións que a Corporación poida outorgar ao Rei ou a calquera membro da Casa Real non requirirán outro procedemento que a previa consulta á Casa da Súa Maxestade. Artigo 35º.- A Secretaría do Concello levará un Libro Rexistro onde se reflicta, por ode cronolóxica, a concesión de tódalas distincións conferidas con indicación de nomes e circunstancias persoais dos favorecidos, sucinta relación dos seus méritos, data da concesión e, no seu caso, a do seu falecemento. Artigo 36º.- O Concello poderá privar das distincións que son obxecto deste Regulamento, calquera que sexa a data na que foran conferidas, a quen incorra en faltas que aconsellen esta medida extrema, que suporá a cancelación do asento no Libro Rexistro. O acordo da Corporación no que se adopte esta medida irá precedido da proposta e informe reservado da Alcaldía, e requirirá o mesmo número de votos que foron necesarios para outorgar a distinción de que se trate. Artigo 37º. - No non previsto neste Regulamento estarase ao disposto no Regulamento de Organización, Funcionamento e Réxime Xurídico das Entidades Locais e demais normas de xeral aplicación, así como ao que ao respecto acorde a Corporación ou decida a Presidencia, segundo os casos. Artigo 38. - O Pleno do Concello, declarará o loito oficial cando circunstancias ou feitos de transcendencia así o requiran. No caso de urxencia, poderase adoptar pola Alcaldía mediante Decreto, dando conta ao Pleno na vindeira sesión que se celebre. Artigo 39.- No acordo polo que se declare o loito oficial incluiranse todas e cada unha das accións a desenvolver, en sinal de respecto ou condolencia, polo loito declarado. Estas accións poderán ser: Nos casos nos que a declaración de loito oficial veña decretada ou ordenada por instancias superiores da Administración Pública, de ámbito comunitario, estatal ou autonómico, estarase ao indicado polas preceptivas declaracións. En calquera caso, a bandeira de Mos ondeará a media hasta, sempre que o fagan as bandeiras de España e da Comunidade Autónoma de Galicia, tras ter coñecemento da declaración de loito oficial, no ámbito estatal ou autonómico. Artigo 40.- En caso de falecemento de algún dos membros da Corporación ou persoal municipal e familiares dos mesmos: En Mos, a 29 de agosto de 2016.—O Alcalde P. D., Ricardo Ignacio Teixine Mejorado.